Bare kom Er du forhindret i at komme d. 15. august, er du selvfølgelig velkommen en anden aften. Billetreservation er ikke nødvendig og bemærk at forestillingen er gratis så bare tag familie og venner med. Det handler den om De er fanden-i-voldske, rå og fucking udødelige - de er YoungBloods. En spontan fest opstår. Helt tilfældig - midt på plænen.  Vi ser det ske: Kærlighed og venskab. Narko og alkohol - Blodet pumper og musikken spiller. Sådan er livet jo - sådan er virkeligheden for mange unge.. Men alting har en pris - også de valg, man træffer.  Nogen gange falder hammeren... hårdt, knusende hårdt! Kontroversiel rapforestilling Den offentlige debat har længe drejet sig om unge og deres alkohol og narkotika-vaner. Hvorfor er flere og flere unge utilpassede? - Og hvorfor er de så svære at nå? Det Hem'lige teater og Fri-Stedet har i samarbejde lavet en kontroversiel rapforestilling, der går lige til benet. Forestillingen er en afspejling af de unges virkelighed. I en verden hvor voksne har for travlt til at lytte. Den spiller rundt omkring YoungBlood er en turné forestilling der spiller i Aalborg og omegn fra d.15. aug. - 31. aug. og forestillingen er et publicservicetilbud, og er derfor gratis. Lars Svendsen har skrevet YoungBlood og Flemming Lindvang instruerer. (Bagmændene bag sidste års succes Warzone, der spillede på Aalborg Eternit) Musikken er lavet af unge fra Sjakket fra Fri-Stedet. Praktiske oplysninger om spillesteder m.v. kan ses på www.hemli.dk Husk at medbringe tæppe eller lignede til at sidde på.

Opsummering:
Det er med stor fornøjelse, at Det Hem&#39;lige Teater og Fri-Stedet, hermed inviterer dig/jer til premieren på YoungBlood onsdag d. 15. august kl. 20 på Sauers Plads. Efter forestillingen byder vi på et glas på Det Hem'lige Teater.